2025

Taun 2025 (MMXXV) nya taun suah ti berengkah enggau Hari Tiga dalam kalenda Gregorius, taun ke-2025 dalam gela Era Biasa (CE) enggau Anno Domini (AD), taun ke-25 dalam milenium ke-3 enggau kurun ke-21 sereta taun ke-6 dalam dekad 2020-an.

Penyadi
 Januari 
 1 Januari
 Poland ngambi alih pengawa Presiden Kaunsil Serakup Eropah, pengudah Hungari megai pengawa presiden.
 Bulgaria enggau Romania nembuka proses nyeretai Kandang Menua Schengen, ngelepaska pengawa nagang garis entara menua darat.
 Liechtenstein nyadi menua ke-37 ngaga tikah sama gender sah.
 Ukraine ngetuka pengawa ngangkut mayuh bekal gis Rusia nengah menua nya berindik ari timpuh sempekat transit lima taun abis, seraya mega nyadi piak nengeri dalam Kort Pengawa Jai Antarabansa.
Lima belas orang (nyengkaum pengereja pengawa nya) tebunuh lalu 57 ke bukai bakal lebuh serang betimbak sereta entukar belantak di New Orleans, Louisiana, Amerika Serikat.
Tiga belas orang parai lalu 3 orang agi bakal dalam siti penusah betimbak di Cetinje, Montenegro.
 6 Januari – Indonesia nyadi kaban kesepuluh ti nyeretai BRICS.
 7 Januari
 Siti tanah berenyang bemagnitud 7.1 nyadi ba Tibet, China, ngujungka enda kurang ari 126 iku orang parai, lalu 338 iku orang ke bukai bakal.
 Los Angeles Besai ngasaika penusah angus kampung ti pemadu ngerusak dalam sejarah iya, diperansang angin ti balat sereta gaya kemarau ti lama. Lebih 13,000 buah struktur rusak nyengkaum tebal agi Sunset Boulevard. Sekurang-kurang iya 29 iku orang parai diriputka, lalu 180,000 iku orang dipindahka, enggau penusah angus ke majak nyadi pengelama beberapa hari.
 8 Januari – Lapan belas orang besenyata sereta siku soldadu mati dalam siti serang ngagai istana presiden di N'Djamena, indu menua Chad.
 9 Januari – Panglima Raban Soldadu Lebanon, Joseph Aoun, dipilih parlimen nyadi presiden Lebanon ke-14, maduka pemuang kuasa ti udah nyadi dalam kandang dua taun.
 10 Januari – Servis Ubah Klimat Copernicus Eropah ngeriputka 2024 nya taun pemadu angat di dunya ti dirikut, enggau taun kalendar keterubah ngelui ambang simbolik 1.5 °C pengangat global.
 11 Januari – Siti letup stesyen gis nyadi ba in Al Bayda, Yemen, ngujungka 40 pemati sereta bedozen ke bukai bakal.
12 Januari – Pengawa bepilih presiden Kroasia 2024–25: Zoran Milanović dipilih baru ungkup penggal kedua.
13 Januari – C/2024 G3 (ATLAS), siti komet ukai bekala, nyapai perihelion, lalu diberi gela Komet Pemadu Manah 2025.
 14 Januari – 2 Februari – Championsyip Bol Tikau Lelaki Dunya 2025 diatur di Kroasia, Denmark enggau Norway, lalu dimenang Denmark.
 15 Januari 
 Presiden Korea Selatan, Yoon Suk Yeol, mujur ditan pengudah nguji kedua kali polis berindik ari pemadah undang-undang soldadu enggau sadang pemuai pengawa ti mujur Disember sebedau tu.
 Perang Gaza: Israel enggau Hamas sejaku pasal sempekat pengetu senyata ti nguji deka mutuska perang, nukar orang tebus Israel enggau orang jil Palestin, sereta ngemendarka bantu entarabansa. Iya berengkah dikena kena 19 Januari.
 Colossal Biosciences enggau Universiti Melbourne ngaga sarang anak tiru keterubah di dunya ba jelu marsupial nyadi sebagi ari projek sida nuju pengawa mutarka pemunas tilasin.
 16 Januari
 Blue Origin mujur ngelancharka perengka pengangkut pelanchar angkat berat iya, New Glenn, ba pengawa nguji keterubah iya, taja pan enda mujur mendaratka booster renggat keterubah iya baka ke diperambu.
 Pengawa bepilih besai Vanuatu 2025 diatur.
 Soldadu Pengelepas Nasional (ELN) ngelancharka mayuh serang di kandang menua Catatumbo, timur laut Kolombia. Urung 100 orang bebadi nyawa dalam serang nya.
 18 Januari
 98 iku orang tebunuh dalam siti letup tangki minyak semak Suleja, Negeri Niger, Nigeria.
 Dua akim Syariah dibunuh dalam pangking sida di Kort Tinggi Iran di indu nengeri Tehran. Orang ke besenjat nya ngemediska dua iku agi orang lalu munuh diri pengudah serang nya nyadi.
 19 Januari – Perang Gaza: Pengetu senyata nyadi, tan nyentuk serang ngenyit Israel kena 18 Mac.
 21 Januari – 78 iku orang mati pengudah penusah angus nyadi ba hotel di resort ski Kartalkaya di Turki.
 23 Januari
 Micheál Martin dipilih Dáil Éireann baru nyadi menteri besai (Taoiseach) Ireland ungkup penggal kedua enda besambung.
 Thailand nyadi menua ke-38 sereta keterubah di Asia Tenggara deka ngaga tikah sama gender nyadi sah.
 24 Januari
 Kudi Éowyn pangka ba Ireland sereta United Kingdom. Rikut pengelaju angin tinggi  dirikut di Ireland, seraya lebih bejuta rumah nadai karan.
 Siri boikot di menua-menua Eropah Tenggara nyadi ba sekeda kedai renchit di kandang menua nya, nyadi timbal ngagai rega pemakai tinggi sereta tuduh penetap rega.
 25 Januari – Helmet Coțofenești ari era Dacian, pinjau ari Muzium Sejarah Nasional Romania, dichuri begulai enggau tiga iti artifak emas bukai ari Muzium Drents di Assen ulih penchuri ke nyerungkai muzium ngena kereban letup.
 26 Januari – Pengawa bepilih presiden Belarusia 2025 diatur, enggau penyandang Alexander Lukashenko (bibas, tang ari gempung Belaya Rus) dipilih baru. Bala ketuai penyakal enda dikemendarka bediri minta pilih lalu dibuai tauka dijil rejim.
 27 Januari – Syer teknologi global di luar China nurun enggau jampat ketegal pengeluar bot randau DeepSeek, pemekit China ngagai ChatGPT ari OpenAI. Kompeni besai chip Nvidia rugi urung $600 billion ari rega iya, penurun ti pemadu besai ungkup sebuah kompeni dalam sejarah pasar syer U.S.
 29 Januari
 Penusah belantak atas langit Sungai Potomac 2025: Bilun engkabang Black Hawk Soldadu Amerika Serikat enggau tiga orang ti nepan iya, belantak enggau Bombardier CRJ700 ti dioperasyen PSA Airlines enggau 64 iku penepan di Washington, D.C., Amerika Serikat. Nadai orang ti selamat ari penusah nya.
 Ahmed al-Sharaa dichiri nyadi presiden Siria, pengudah pengawa puang sebulan berindik ari pengelabuh rejim Assad.

Kereban sanding